ประกาศนายทะเบียนประจำจังหวัดราชบุรีประกาศนายทะเบียนประจำจังหวัดราชบุรีเรื่องมอบหมายอำนาจหน้าที่ของนายทะเบียนประจำจังหวัดราชบุรีให้ข้าราชการสำนักงานขนส่งจังหวัดราชบุรีกระทำการแทนพ.ศ. ๒๕๕๘ ตามที่ได้มีประกาศใช้บังคับพระราชบัญญัติการขนส่งทางบก พ.ศ.๒๕๒๒ (ฉบับที่ ๑๒) พ.ศ. ๒๕๕๗ ซึ่งมีผลทำให้นายทะเบียนประจำจังหวัดมีอำนาจหน้าที่เพิ่มเติมในการปฏิบัติการให้เป็นไปตามกฎหมายดังกล่าวดังนั้นเพื่อให้การปฏิบัติหน้าที่ราชการเป็นไปด้วยความสะดวก รวดเร็วสามารถอำนวยประโยชน์ให้แก่ประชาชนยิ่งขึ้น อาศัยอำนาจตามความในมาตรา ๖ วรรคสี่แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๑๒) พ.ศ. ๒๕๕๗นายทะเบียนประจำจังหวัดราชบุรีจึงมอบหมายอำนาจหน้าที่ของนายทะเบียนประจำจังหวัดราชบุรีให้ข้าราชการสำนักงานขนส่งจังหวัดราชบุรีกระทำการแทนดังต่อไปนี้ข้อ๑ ประกาศนี้เรียกว่า ประกาศนายทะเบียนประจำจังหวัดราชบุรีเรื่องมอบหมายอำนาจหน้าที่ของนายทะเบียนประจำจังหวัดราชบุรีให้ข้าราชการสำนักงานขนส่งจังหวัดราชบุรีกระทำการแทนพ.ศ. ๒๕๕๘ข้อ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๓ ให้หัวหน้ากลุ่มวิชาการขนส่งสำนักงานขนส่งจังหวัดราชบุรี เป็นผู้กระทำการแทนในส่วนที่เกี่ยวกับ(๑)การประกอบการขนส่งประจำทาง ซึ่งมีเส้นทางที่ทำการขนส่งภายในเขตจังหวัดราชบุรีดังนี้(ก)การบรรจุรถ(ข)การเปลี่ยนรถ(ค)การถอนรถ(๒)การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดราชบุรีดังนี้(ก)การออกใบอนุญาต(ข)การต่ออายุใบอนุญาต(ค)การออกใบแทนใบอนุญาต(ง)การกำหนดเงื่อนไขในใบอนุญาต(จ)การกำหนด (ปรับปรุง) เงื่อนไขในใบอนุญาต(ฉ)การบรรจุรถ(ช)การเปลี่ยนรถ(ซ)การถอนรถ(ฌ)การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด(๓)การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดราชบุรีกระทำการดังนี้(ก)ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข)ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค)เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบก พ.ศ. ๒๕๒๒(๔)การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดราชบุรีใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒(๕)การสั่งผู้ได้รับใบอนุญาตประกอบการขนส่งกระทำการดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดราชบุรีเปลี่ยนแปลงเส้นทางการเดินรถเวลาและจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา๔๑ แห่งพระราชบัญญัติการขนส่งทางบก พ.ศ. ๒๕๒๒(ข)สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดราชบุรีส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่ง ตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒(๖)การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่ง(๗)การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดราชบุรีผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดราชบุรีหรือผู้จัดการ และพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓)แห่งพระราชบัญญัติการขนส่งทางบก พ.ศ. ๒๕๒๒ข้อ๔ ให้นักวิชาการขนส่งกลุ่มวิชาการขนส่ง สำนักงานขนส่งจังหวัดราชบุรีเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๓ (๑) ข้อ ๓ (๒)(ฉ) (ช) (ซ) (ฌ) ข้อ ๓ (๓) (ก) (ข) ข้อ ๓ (๔) และข้อ ๓ (๗)ข้อ๕ ให้เจ้าพนักงานขนส่งชำนาญงานกลุ่มวิชาการขนส่ง สำนักงานขนส่งจังหวัดราชบุรีเป็นผู้กระทำส่วนที่เกี่ยวกับการมอบหมายอำนาจหน้าที่ในข้อ ๓ (๓) (ก) (ข)ข้อ๖ ให้หัวหน้าฝ่ายทะเบียนรถสำนักงานขนส่งจังหวัดราชบุรี เป็นผู้กระทำการแทนในส่วนที่เกี่ยวกับ(๑)การดำเนินการทางทะเบียนและภาษีรถดังนี้(ก)การจดทะเบียน(ข)การเสียภาษีประจำปี(ค)การโอนรถ(ง)การย้ายรถ(จ)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ)การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบก พ.ศ. ๒๕๒๒(ช)การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบก พ.ศ. ๒๕๒๒(ซ)การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายการเสียภาษีแทนที่สูญหายถูกทำลาย หรือชำรุดในสาระสำคัญ(๒)การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒(๓)การอนุญาตให้ผู้ได้รับใบอนุญาตประกอบการขนส่ง ใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามมาตรา ๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ๗ ให้เจ้าพนักงานขนส่งชำนาญงานฝ่ายทะเบียนรถ สำนักงานขนส่งจังหวัดราชบุรี เป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ๖ (๑) (ข) (ค) (ง) (ฉ) (ช) (ซ)ข้อ๘ ให้หัวหน้าฝ่ายตรวจสภาพรถสำนักงานขนส่งจังหวัดราชบุรี เป็นผู้กระทำการแทนในส่วนที่เกี่ยวกับ(๑)การดำเนินการทางทะเบียนและภาษีรถเกี่ยวกับการอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(๒)การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒(๓)การอนุญาตให้ผู้ได้รับใบอนุญาตประกอบการขนส่ง ใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามมาตรา๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ๙ ให้หัวหน้าฝ่ายใบอนุญาตขับรถสำนักงานขนส่งจังหวัดราชบุรีเป็นผู้กระทำการแทนในส่วนที่เกี่ยวกับการดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก)การออกใบอนุญาต(ข)การต่ออายุใบอนุญาต(ค)การออกใบแทนใบอนุญาต(ง)การสั่งพักใช้ใบอนุญาต(จ)การเพิกถอนใบอนุญาต(ฉ)การแก้ไขสาระสำคัญใบอนุญาตข้อ๑๐ ให้เจ้าพนักงานขนส่งฝ่ายใบอนุญาตขับรถ สำนักงานขนส่งจังหวัดราชบุรีเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๙ (ข) (ค) (ง)(ฉ)ข้อ๑๑ ให้หัวหน้าสำนักงานขนส่งจังหวัดราชบุรีสาขาอำเภอบ้านโป่งและสาขาอำเภอจอมบึงเป็นผู้กระทำการแทนในส่วนที่เกี่ยวกับ(๑)การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดราชบุรีกระทำการดังนี้(ก)ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข)ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(๒)การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดราชบุรีผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดราชบุรีหรือผู้จัดการ และพนักงานของผู้ได้รับใบอนุญาต มาให้ถ้อยคำหรือสั่งให้ยื่นคำชี้แจงแสดงข้อเท็จจริงตามมาตรา ๔๙ (๓) แห่งพระราชบัญญัติการขนส่งทางบก พ.ศ. ๒๕๒๒(๓)การดำเนินการทางทะเบียนและภาษีรถดังนี้(ก)การเสียภาษีประจำปี(ข)การโอนรถ(ค)การย้ายรถ(ง)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(จ)การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบก พ.ศ. ๒๕๒๒(ฉ)การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบก พ.ศ. ๒๕๒๒(ช)การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายการเสียภาษีแทนที่สูญหายถูกทำลาย หรือชำรุดในสาระสำคัญ(๔)การดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก)การออกใบอนุญาต(ข)การต่ออายุใบอนุญาต(ค)การออกใบแทนใบอนุญาต(ง)การสั่งพักใช้ใบอนุญาต(จ)การเพิกถอนใบอนุญาต(ฉ)การแก้ไขสาระสำคัญใบอนุญาตข้อ๑๒ ให้เจ้าพนักงานขนส่งชำนาญงานสำนักงานขนส่งจังหวัดราชบุรี สาขาอำเภอบ้านโป่ง และสาขาอำเภอจอมบึงเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๑๑ (๑) (ก) (ข)ข้อ ๑๑ (๓) (ก) (ข) (ค) (จ) (ฉ) (ช) และข้อ ๑๑ (๔) (ข) (ค) (ง) (ฉ)ประกาศ ณ วันที่ ๙พฤศจิกายน พ.ศ. ๒๕๕๘คงศักดิ์ เลิศประดิษฐ์ขนส่งจังหวัดราชบุรีนายทะเบียนประจำจังหวัดราชบุรีปริยานุช/จัดทำ๒๙ ธันวาคม๒๕๕๘วริญา/ตรวจ๔ มกราคม ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๓๓๕ ง/หน้า ๓๕/๒๑ ธันวาคม ๒๕๕๘